Haustið er komið . Það þýðir ekkert að horfa framhjá því . Jafnvel þótt við fáum ennþá einn og einn sólardag eru kvöldin orðin dimm og köld og þá jafnast fátt á við að hreiðra um sig í sófanum og láta sig dreyma um endalaust sumar með aðstoð góðra kvikmynda . Bandaríska tímaritið Vogue tók saman lista yfir kvikmyndir sem hrífa áhorfandann með sér í sólríka sumarstemningu á fjarlægum slóðum og við getum ekki annað en verið sammála þeim um valið . Þetta eru svo sannarlega sumarmyndir sem standa undir nafni og ekki spillir fyrir að ljúfsár nostalgía fylgir áhorfi á þær flestar . Verði ykkur að góðu . Fáar borgir jafnast á við Róm og hún hefur sjaldan notið sín betur í kvikmynd en í þessari fyrstu stórmynd sem Audrey Hepburn lék í . Söguþráðurinn er kannski óttalegt bull en sjarmi Rómar , Audrey og Gregory Peck fær mann fljótt til að gleyma því . Sakbitin sæla eins og þær gerast bestar . Er þetta ekki ein vinsælasta myndin til að horfa á í náttfatapartíum ungpía á öllum aldri ? Allavega fátt sem toppar þessa mynd í að koma manni í dansstuð . Og hver segir að það sé bannað að dansa einn heima í stofu ? Látið það bara eftir ykkur . Við skulum engum segja . Jude Law án pjötlu á kroppnum , meðan hann var enn fagur eins og guð , ítalskt landslag eins og það gerist best , óhugnanlegur undirtónn , góð saga og snilldarleikur Matt Damon og Pilips Seymour Hoffman . Það er nú varla hægt að biðja um meira í einni og sömu myndinni . Eini gallinn er að maður verður svo heillaður af ítalska sumrinu að mann langar helst aldrei að koma til Íslands aftur . En það eru til verri hlutir en það . Hjálpar allavega til við að gleyma myrkrinu og rigningunni um stund . Við eigum það skilið .